Kraniektomi

Kraniektomi er en operasjonsteknikk som brukes i forbindelse med hjernekirurgi.

Hodeskallen åpnes ved at en sager ut en benlapp, på samme måte som i en kraniotomi. Men etter inngrepet blir ikke lappen satt tilbake i skallen. Dette kan ha flere årsaker; Skader i selve beinet eller at hjernen er for opphovnet til at lappen kan settes på plass. Selv om benlappen blir fjernet fra skallen, og ikke kan sette tilbake under inngrepet, kan den i mange tilfeller festes igjen på et senere tidspunkt. I slike tilfeller vil kirurgen plassere lappen på et annet sted. I de fleste tilfeller vil kirurgen plassere benlappen i abdomen (buken; området mellom brystkassen og bekkenet), under fettvevet, hvor det blir beskyttet og bevart av pasientens egen kropp.

Dersom det for eksempel er en infeksjon i benlappen som fjernes, vil den bli forkastet. I slike tilfeller er det mulig å bruke kunstig bein for å hjelpe gjenoppbygningen på et senere tidspunkt.

Kirurgi